# โรงเรียนจักรคำคณาทร จังหวัดลำพูน
โรงเรียนจักรคำคณาทร จังหวัดลำพูน เป็นโรงเรียนมัธยมศึกษาประจำจังหวัดลำพูน คู่กับโรงเรียนส่วนบุญโญปถัมภ์ ลำพูน ในสังกัดสำนักงานเขตพื้นที่การศึกษามัธยมศึกษาลำปาง ลำพูน เป็นโรงเรียนมัธยมของรัฐขนาดใหญ่ ตั้งอยู่เลขที่ 426 ถนนเจริญราษฎร์ ตำบลในเมือง อำเภอเมืองลำพูน จังหวัดลำพูน (ในเขตเทศบาลเมืองลำพูน) บนเนื้อที่ 37 ไร่ 3 งาน 17.80 ตารางวา ปัจจุบันห้องเรียนของมัธยมศึกษาตอนต้นมีทั้งหมด 45 ห้องเรียน และห้องเรียนของมัธยมศึกษาตอนปลายมี 45 ห้องเรียน รวม 90 ห้องเรียน

สถานที่ภายใน
พื้นที่และอาณาเขต
พื้นที่ปัจจุบันสภาพเป็นพื้นที่ราบ ขนาด 37 ไร่ 3 งาน 17.80 ตารางวา โดยมีอาณาเขต ดังนี้
 ทิศเหนือ ติดต่อกับ ถนนเจริญราษฎร์ ซอย 20
 ทิศใต้ ติดต่อกับ ถนนจักรคำ
 ทิศตะวันออก ติดต่อกับ ถนนสันป่ายาง
 ทิศตะวันตก ติดต่อกับ ถนนเจริญราษฎร์

อาคารเรียน
อาคารเป็นตึกถาวร 7 หลังคือ
 อาคาร 1 อาคารจักรคำขจรศักดิ์ สร้างเมื่อปี พ.ศ. 2521 เป็นที่ทำการของกลุ่มสาระสังคมศึกษา  ศาสนา วัฒนธรรม
 อาคาร 2 อาคารเหมพินทุไพจิตร สร้างเมื่อปี พ.ศ. 2520 เป็นที่ทำการของกลุ่มสาระการเรียนรู้ภาษาต่างประเทศ
 อาคาร 3 อาคารอาทิตยราช สร้างเมื่อปี พ.ศ. 2516-2517 เป็นที่ทำการของกลุ่มสาระการเรียนรู้วิทยาศาสตร์
 อาคาร 4 อาคารพิศาลโสภาคุณ สร้างเมื่อปี พ.ศ. 2532-2533 เป็นที่ทำการของกลุ่มสาระการเรียนรู้คณิตศาสตร์
 อาคาร 5 อาคารอินทยงยศโชติ สร้างเมื่อปี พ.ศ. 2543 - 2544 เป็นที่ทำการของกลุ่มสาระการเรียนรู้ภาษาไทย
 อาคาร 6 อาคารเฉลิมพระเกียรติ 7 รอบ พระชนมพรรษา
 อาคารจักรคำวิทยาคม สร้างเมื่อปี พ.ศ. 2505 ใช้เป็นสำนักงานของผู้อำนวยการและฝ่ายบริหาร

นอกจากนี้ก็มีอาคารประกอบหลายหลัง ได้แก่ หอประชุมดาราดิเรก (อาคารหลังเดิมถูกรื้อถอนออกไปแล้วและสร้างเป็นอาคาร 6 ปัจจุบันอาคารดาราดิเรกได้สร้างขึ้นใหม่ เมื่อปี พ.ศ. 2559 แล้วเสร็จในปี พ.ศ. 2560) หอประชุมบุรีรัตน์ อาคารอุสาหกรรม อาคารคหกรรม อาคารดนตรีศึกษา (รื้อถอนออกไปแล้ว) อาคารศูนย์กีฬากรมสามัญศึกษา ศาลากลางน้ำ เรือนไทย เรือนหลวงล้านนากาญจนาภิเษก หอสมุดเติมทองไชย อาคารอนุสรณ์ 100 ปี ศูนย์วิชาการจักรคำ 100 ปี อาคารจักรคำ 115ปี บ้านพักครู 7 หลัง และบ้านพักภารโรง 3 หลัง

 แผนชั้นเรียน 
 ระดับมัธยมศึกษาตอนต้น 
 ห้องเรียนพิเศษวิทยาศาสตร์ คณิตศาสตร์ เทคโนโลยีและสิ่งแวดล้อม (Enrichment Program of Science Mathematics Technology and Environment : SMTE)
 ห้องเรียนพิเศษวิทยาศาสตร์และคณิตศาสตร์ ระดับชั้นมัธยมศึกษาตอนต้นตามแนวทางของ สสวท. และ สอวน. (Smart Science)
 ห้องเรียนพิเศษทางภาษา เสริมและพัฒนาทักษะภาษาอังกฤษ เตรียมความพร้อมสู่อาชีพ ไทยแลนด์ ๔.๐ (EPDP)
ห้องเรียนพิเศษเตรียมแพทย์ ทันตแพทย์ เภสัชกร และเทคนิคการแพทย์ 
ห้องเรียนวิทยาศาสตร์พลังสิบ (Ten Power Science Project : TPSP)
ห้องเรียนทั่วไป

 ระดับมัธยมศึกษาตอนปลาย 

 ห้องเรียนพิเศษวิทยาศาสตร์ คณิตศาสตร์ เทคโนโลยีและสิ่งแวดล้อม (Enrichment Program of Science, Mathematics, Technology and Environment : SMTE)
ห้องเรียนพิเศษคณิตศาสตร์ วิทยาศาสตร์ (Gifted Maths)
ห้องเรียนพิเศษวิทยาศาสตร์ - คณิตศาสตร์ เสริมและพัฒนาทักษะภาษาอังกฤษ เตรียมความ พร้อมสู่อาชีพไทยแลนด์ ๔.๐ (EPDP)
ห้องเรียนพิเศษวิทยาศาสตร์ - คณิตศาสตร์ เตรียมวิศวกรคอมพิวเตอร์และหุ่นยนต์ (Pre - Computer Engineering & Robot Program : PCER)
ห้องเรียนพิเศษวิทยาศาสตร์ - คณิตศาสตร์ พัฒนาอัจฉริยภาพด้านภาษาไทย (Gifted Thai)
ห้องเรียนพิเศษวิทยาศาสตร์ - คณิตศาสตร์ เสริมและพัฒนาความสามารถด้านสังคมศึกษา (Gifted Social Studies)
ห้องเรียนพิเศษเตรียมแพทย์ ทันตแพทย์ เภสัชกร และเทคนิคการแพทย์ (Pre Medical)
แผนการเรียนวิทยาศาสตร์-คณิตศาสตร์ วิทยาศาสตร์พลังสิบ (Ten Power Science Project)
แผนการเรียนวิทยาศาสตร์-คณิตศาสตร์
แผนการเรียนศิลป์ภาษาไทย-สังคมศึกษา
แผนการเรียนภาษาอังกฤษ-ภาษาเกาหลี
แผนการเรียนภาษาอังกฤษ-ภาษาฝรั่งเศส
แผนการเรียนภาษาอังกฤษ-ภาษาญี่ปุ่น
แผนการเรียนภาษาอังกฤษ-ภาษาจีน
แผนการเรียนภาษาอังกฤษ

 รายนามผู้บริหาร 
 ลำดับ รายนาม ระยะเวลาดำรงตำแหน่ง 1 นายช่วย มินิกานน์  ระบุไม่ได้ - 24 กุมภาพันธ์ พ.ศ. 2456 2 ร.ต.อ.แก้ว วามะรูป 25 กุมภาพันธ์ พ.ศ. 2456 - 2561 3  นายบุษย์ วัฒนวรา   พ.ศ. 2461 - ระบุไม่ได้ 4  ร.อ.ต. เสวก เรืองอัมพร ระบุไม่ได้ - 2473 5   ร.อ.ท.ขุนวิชชา กิจจพิสัณห์ พ.ศ. 2475 - 2478 6  นายกุหลาบ ประภาสะโนบล พ.ศ. 2478 - 2479 7  นายทองอินทร์ ปัณฑรานนท์  พ.ศ. 2479 8  นายนกแก้ว ไพบูลย์   พ.ศ. 2483 - 2484 9  นายพิศาล มั่นเสมอ พ.ศ. 2484 10  นายเทพ อินสุวรรณ พ.ศ. 2484 - 2489 11  นายวัน บุญฤทธิ์ พ.ศ. 2489 - 2490 12   นายโชติ สุวรรณชิน  พ.ศ. 2490 - 2491 13 นายพันธ์ รัติกนก   พ.ศ. 2491 - 2494 14  นายสุเชฏฐ์ วิชชวุต พ.ศ. 2494 - 2505 15 นายประสิทธิ์ ธนะปัญโญ    พ.ศ. 2505 - 2507,พ.ศ. 2512 - 2517 16  นายภิรมย์ บุษยกุล   พ.ศ. 2507 - 2512 17  นายเอื้อ มณีรัตน์   พ.ศ. 2518 - 2522 18  นายอิสระ เกิดทอง   พ.ศ. 2522 - 2525 19  นายสุรชาติ ช่วงฉ่ำ   พ.ศ. 2525 - 2534 20  นางสาวสายสมร เจริญจันทร์แดง   พ.ศ. 2534 21  นายประสิทธิ์ แสนไชย   พ.ศ. 2535 22  นายธารา จาตุประยูร    พ.ศ. 2535 - 2537 23  นายบริบูรณ์ สุทธสุภา พ.ศ. 2537 - 2544 24  นายมานิตย์ ศรีพิทักษ์  พ.ศ. 2544 - 254725นายอำนวย อุตตระพยอมพ.ศ. 2547 - 2554(8 พ.ย.54)26นายสกล ทะแกล้วพันธุ์พ.ศ. 2554 - 2559(10 พ.ย.59)27นายสุพล ประสานศรี27 ธันวาคม พ.ศ. 2559 - 1 พฤศจิกายน พ.ศ. 256228นายมานัส  นพคุณ5 มีนาคม พ.ศ.2563 - 30 กันยายน พ.ศ.256429นายจรัส  คำอ้าย5 ตุลาคม พ.ศ.2564 - 30 กันยายน พ.ศ.256730นายธำรงค์ หน่อเรือง4 ตุลาคม พ.ศ.2567 - ปัจจุบัน

 ศิษย์เก่าที่มีชื่อเสียง 
 เจ้าวรทัศน์ ณ ลำพูน อดีตรัฐมนตรีปราณี ศิริธร ณ พัทลุง. เพ็ชร์ล้านนา. (ครั้งที่ 2) เชียงใหม่ :ผู้จัดการ ศูนย์ภาคเหนือ, 2538.
 ธีรวัฒน์ อุนจะนำ อดีตนักร้องนำวง soul da, ปัจจุบันนักร้องนำวง HOMeRUN
 ขยัน วิพรหมชัย อดีตสมาชิกสภาผู้แทนราษฎรจังหวัดลำพูน
 สถาพร มณีรัตน์ อดีตสมาชิกสภาผู้แทนราษฎรจังหวัดลำพูน 
 รังสรรค์ มณีรัตน์ สมาชิกสภาผู้แทนราษฎรจังหวัดลำพูน เขต2 พรรคเพื่อไทย
 สันติ์ เทพมณี อดีตรัฐมนตรีช่วยว่าการกระทรวงมหาดไทย
 สุมิตตา ดวงแก้ว (ฝ้าย) อดีตสมาชิกไอดอลทีมบีทรีของกลุ่มไอดอลหญิงบีเอ็นเคโฟร์ตีเอต ปัจจุบันเป็นศิลปินอิสระ
 ณัฐพงศ์ ผาทอง (เบนซ์) นักแสดงซีรีส์ เรื่อง En of love  รักวุ่นๆของหนุ่มวิศวะ ตอน เหนือ-พระราม
 กฤษณ์สังข์ คำตันแก้ว (ใต้หล้า)  คอนเทนต์ ครีเอเตอร์ ยูทูปเบอร์ Ruaypuens 
 วรรษรักษ์ วีระโพธิ์ (เมฆ) Conductor วง Teska Winds  (วงดุริยางค์เครื่องลมฟิลฮาร์โมนิกเทสก้า)